钦定古今图书集成/明伦汇编/氏族典/第073卷 > 朱睦桔
## 钦定古今图书集成/明伦汇编/氏族典/第073卷 > 朱睦桔

按《明外史诸王传》：“镇国中尉睦桔，字灌甫，镇平王诸
孙。父奉国将军安河，以孝行闻于朝，玺书旌赉。睦桔
妊十四月而生，幼端颖明朗。及长，被服儒素，覃精经
学，家故饶，逐十一利，资益大起。访购图籍，倾身游贤
豪间。通怀好士，内行修洁。万历五年，举文行卓异，为
周藩宗正，邸中大制作皆出其手。近代藏书之富，推”
江都葛氏、章丘李氏。睦桔倾资购之，起万卷堂，讽诵
其中，论者以汉刘向方之。睦桔屡疏引疾乞休，诏勉
留之。又三年卒。宗人颂功德者五百人，学者称为“西
亭先生。”